মহিলা ক্রিকেট বিশ্বকাপ বাছাইপর্ব
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
ওয়েস্ট ইন্ডিজ মহিলা ক্রিকেট দল
১৯৭৯ সালে ইংল্যান্ডে ৩ টেস্টের সিরিজে ইংল্যান্ড ক্রিকেট দলের মোকাবেলা করে ওয়েস্ট ইন্ডিজ। কিন্তু অত্যন্ত দূর্বলমানের খেলায় প্রথম ও তৃতীয় টেস্টে পরাজিত হয়। দ্বিতীয় টেস্ট ড্র হওয়ায় সিরিজ ২-০ ব্যবধানে জিতে ইংল্যান্ড দল। ২০০৩-০৪ মৌসুমে ২৪ বছর নীরবতার পর পাকিস্তান গমন করে। টেস্টসহ একদিনের খেলায়ও অংশ নেয় তারা। এ সফরে প্রথমবারের মতো ৪দিন খেলতে সমর্থ হয় ওয়েস্ট ইন্ডিজ ও খেলাটি ড্র হয়েছিল।